stanford-oval/wikipedia huggingface dataset:
קאנג קק לאו
הערות שוליים

↑  נטע בר, רוצח ההמונים מקמבודיה מת בכלא, באתר ישראל היום, 2 בספטמבר 2020
↑  Branigin, William (2020-09-02). "Kaing Khek Iev, Khmer Rouge security chief known as 'Brother Duch,' dies at 77". Washington Post (באנגלית אמריקאית). ISSN 0190-8286. נבדק ב-2024-10-17.
| --- | --- |
בקרת זהויות :  NLI: 987007431585905171  BnF: cb165356935 (data)  GND: 130618829  ISNI: 0000 0001 2341 8192  LCCN: no2005088985  NTA: 321653912  RERO: 02-A026095636  SUDOC: 165046589  VIAF: 61284746   WorldCat (עם VIAF): 61284746 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ויליאם דיי

ויליאם רופוס דיי (באנגלית: William Rufus Day;‏
17 באפריל 1849 – 9 ביולי 1923) היה משפטן ודיפלומט אמריקני שכיהן כמזכיר המדינה של ארצות הברית ושופט בית המשפט העליון של ארצות הברית.
ביוגרפיה

דיי נולד באוהיו, בה הוא התיישב לאחר סיום לימודיו באוניברסיטת מישיגן, בשנת 1872. כעורך דין עסק דיי במשפט מסחרי ופלילי, לצד ראשית פעילותו במסגרת המפלגה הרפובליקנית. קשרי ידידותו עם ויליאם מקינלי הביאו אותו לשמש כיועצו המשפטי במערכות הבחירות של מקינלי לקונגרס, למשרת מושל אוהיו ולנשיא ארצות הברית. לאחר היבחרו לנשיאות מינה אותו מקינלי לשמש כעוזר מזכיר המדינה ג'ון שרמן. בשנת 1898 בחר הנשיא להחליף את שרמן ומינה את דיי כמחליפו.
במלחמת ארצות הברית–ספרד שימש דיי כיושב ראש המשלחת אשר ניהלה את המשא ומתן לשלום שהסתיים בחתימת הצדדים על חוזה פריז ב-10 בדצמבר 1898, חוזה אשר הפך את ארצות הברית למעצמה עולמית. לאחר מכן מונה דיי על ידי מקינלי לשופט בית המשפט לערעורים. בתפקיד זה הוא כיהן בשנים 1899–1903, עד למינויו על ידי הנשיא תאודור רוזוולט לשופט בית המשפט העליון של ארצות הברית. במהלך תקופת כהונתו פסק דיי ב-439 משפטים, מהן 18 בלבד בדעת מיעוט. בשנת 1922, בתום 19 שנות כהונה בבית המשפט, פרש דיי מתפקידו.
קני אנדרסון

קנת' "קני" אנדרסון (באנגלית: Kenneth "Kenny" Anderson; נולד ב-9 באוקטובר 1970) הוא כדורסלן עבר אמריקאי שהיה פעיל בין השנים 1991–2006. בעונת 1994 נבחר להשתתף במשחק האולסטאר של ה-NBA כשחקן ניו ג'רזי נטס, ולאורך 14 עונותיו ב-NBA רשם ממוצעים של 12.6 נקודות, 3.1 ריבאונדים ו-6.1 אסיסטים למשחק.
אנדרסון נישא שלוש פעמים, והוא אב לשמונה ילדים מחמש נשים שונות, אחת מהן היא הזמרת דידרה רופר מלהקת סולט אנ' פפה. בשנת 2005 הגיש אנדרסון בקשה לפשיטת רגל, על אף שהרוויח לאורך קריירת המשחק כ-63 מיליון דולר.
קריירת תיכונים ומכללות

אנדרסון נולד וגדל ברובע קווינס שבניו יורק. כבר בבית הספר היסודי בלט ככדורסלן; בגיל 12 החל להיבחן על ידי סקאוטים של קבוצות מכללות מרחבי ארצות הברית, ובגיל 14 כבר הופיע במדורי הספורט של עיתונים בניו יורק. בכל שלוש שנותיו האחרונות בתיכון נבחר לאחת מחמישיית העונה של ליגת התיכונים בארצות הברית ("Parade All-American"), ובעונתו האחרונה נבחר להשתתף במשחק מקדונלד'ס אול-אמריקן וזכה בפרס שחקן התיכונים המצטיין בארצות הברית.
בשנת 1989 החל ללמוד במכון הטכנולוגי של ג'ורג'יה ("ג'ורג'יה טק"), והפך במהרה לרכז המוביל בקבוצת הכדורסל שלה. בטורניר אליפות המכללות התעלה אנדרסון כשהוביל את קבוצתו המפתיעה עד שלב הפיינל פור, עם ממוצעים של 27 נקודות ו-5 אסיסטים למשחק בארבעת המשחקים הראשונים. במשחק חצי הגמר הפסידה ג'ורג'יה טק מול האלופה שבדרך אוניברסיטת נבדה בלאס וגאס (UNLV), שהובלה על ידי לארי ג'ונסון, על אף תצוגה של 16 נקודות, 8 ריבאונדים ו-8 אסיסטים מצד אנדרסון.
בסיום אותה עונה השתתף באליפות העולם בכדורסל 1990 כשחקן נבחרת ארצות הברית, עמה זכה במדליית הארד. אנדרסון היה הקלע המוביל של נבחרתו והקלע התשיעי בטורניר כולו, עם 18.8 נקודות בממוצע למשחק. כמו כן, נבחר לחמישיית האליפות.
בעונתו השנייה באוניברסיטה קלע אנדרסון 25.9 נקודות בממוצע למשחק, ונבחר לחמישיית העונה בליגת המכללות ("First team All-American"), אך קבוצתו הפסידה כבר בסיבוב השני של טורניר ה-NCAA.
קריירה ב-NBA

אנדרסון נבחר על ידי ניו ג'רזי נטס בבחירה השנייה של דראפט ה-NBA לשנת 1991, אחרי לארי ג'ונסון. בעונתו הראשונה בניו ג'רזי שימש כמחליפו מהספסל של מוקי בליילוק, אך בעונה הבאה תפס את עמדת הרכז הפותח וקלע 16.9 נקודות למשחק. בעונת 1993/1994 קבע שיאי קריירה בנקודות (18.8) ואסיסטים למשחק (9.6, רביעי ב-NBA), והשתתף בפעם היחידה בקריירה במשחק האולסטאר, לצד חברו לקבוצה דריק קולמן.
בינואר 1996, לאחר 4 וחצי עונות עם הנטס, נשלח אנדרסון בטרייד לשארלוט הורנטס בתמורה לקלע קנדל גיל. בסיום אותה עונה חתם על חוזה ל-7 עונות בפורטלנד טרייל בלייזרס, בסך כ-47 מיליון דולר. בעונת 1996/1997 הוביל את קלעי פורטלנד עם 17.5 נקודות למשחק, אך במהלך העונה העוקבת נשלח לטורונטו ראפטורס, אשר מיד העבירה אותו לבוסטון סלטיקס מכיוון שלא רצה להתגורר בקנדה.
ב-4 וחצי עונותיו בבוסטון שמר על מקומו בחמישייה הפותחת עם ממוצעים של 11.3 נקודות ו-5.2 אסיסטים למשחק. בעונת 2001/2002, האחרונה שלו בקבוצה, העפיל לראשונה בקריירה לשלב הגמר האזורי, בו הפסידה בוסטון לניו ג'רזי נטס בתוצאה 2–4.
בעונות 2003 עד 2005 שיחק עבור סיאטל סופרסוניקס, ניו אורלינס הורנטס, אינדיאנה פייסרס, אטלנטה הוקס ולוס אנג'לס קליפרס, בעיקר כשחקן ספסל. בעונת 2005/2006 שיחק בקבוצת ז'לגיריס קובנה הליטאית, עמה השתתף ביורוליג והפסיד הן בגמר הליגה הבלטית והן בגמר הליגה הליטאית. בסיום אותה עונה פרש ממשחק, בגיל 35.
הערות שוליים

↑  סטטיסטיקות הקריירה של אנדרסון ב-NBA, באתר basketball-reference.com
↑  A Surprising Twist in a Career That Has Been Full of Them, באתר הניו יורק טיימס, 16 באוקטובר 2011
↑  Kenny Anderson is one ex-playground star who still shines, בארכיון אתר ספורטס אילוסטרייטד, 28 במרץ 1994
↑  New York’s Greatest High School Hoops Stars, באתר villagevoice.com,‏ 7 במרץ 2000
↑  ANDERSON GETS TRIP DOWN MEMORY LANE, באתר ramblinwreck.com,‏ 16 במרץ 2007
↑  נבחרת ארצות הברית באליפות העולם בכדורסל 1990, באתר הרשמי
↑  סטטיסטיקות המכללות של אנדרסון, באתר sports-reference.com
↑  רשימת הנבחרים בדראפט 1991, באתר basketball-reference.com
↑  אנדרסון נשלח בטרייד לשארלוט, באתר לוס אנג'לס טיימס, 20 בינואר 1996
↑  אנדרסון חותם על חוזה בפורטלנד, באתר לוס אנג'לס טיימס, 24 ביולי 1996
↑  אנדרסון נשלח בטרייד לבוסטון, באתר ניו יורק טיימס, 19 בפברואר 1998
| נבחרת ארצות הברית – אליפות העולם בכדורסל 1990 (מדליית ארד) |
| --- | --- | --- |
|  1  •  2  •  3  •  4 ד. סמית' •  5 רנדל •  6 מייברי •  7 ויליאמס •  8 כ. סמית' •  9 אנדרסון •  10 סטית' •   11 דיי •  12 גאטלינג • 13 לייטנר •  14 אוונס • 15 מורנינג • מאמן: ששבסקי |  1  •  2  •  3  •  4 ד. סמית' •  5 רנדל •  6 מייברי •  7 ויליאמס •  8 כ. סמית' •  9 אנדרסון •  10 סטית' •   11 דיי •  12 גאטלינג • 13 לייטנר •  14 אוונס • 15 מורנינג • מאמן: ששבסקי | ארצות הברית |
פאני מאי

| --- | --- |


 נתונים כלליים
 תקופת הפעילות:  1938–הווה (כ־86 שנים) 
 מיקום המטה:  Northwest 
 ענפי תעשייה:  שירותים פיננסיים 
 מוצרים עיקריים:  נייר ערך מגובה משכנתה 
 הכנסות:  107,826,000,000 דולר אמריקאי (נכון ל־2016) 
 רווח:  12,923,000,000 דולר אמריקאי (נכון ל־2022) 
 הון עצמי:  25,259,000,000 דולר אמריקאי (נכון ל־31 בדצמבר 2020) 
 מנכ"ל:  Timothy Mayopoulos 
 עובדים:  7,700 (נכון ל־31 בדצמבר 2020) 
  
 www.fanniemae.com
 
פֵאנִי מֵאי (באנגלית: Fannie Mae) הוא כינויה של התאחדות המשכנתאות הפדרלית הלאומית (Federal National Mortgage Association), חברה בחסות ממשלת ארצות הברית. פאני מאי היא חברת מניות המוסמכת לתת הלוואות וביטחונות. החברה אינה ממומנת על ידי ממשלת ארצות הברית, ואף איגרות החוב שהיא מנפיקה אינן נהנות ממעמד חוקי או מהגנה ממשלתית.
פאני מאי היא חברה מובילה בשוק המשכנתאות המשני בארצות הברית, המשמשת מקור למזומנים בשוק המשכנתאות ומאפשרת רכישת בתים לדיור. הכינוי "פאני מאי" נובע מהגייה של ראשי התיבות של שם החברה FNMA אשר אומץ באופן רשמי להקל על זיהוייה.
בשנת 2008, פאני מאי ופרדי מאק היו בעלים או ערבים לכחצי מתוך 12,000 מיליארד דולר בשוק המשכנתאות בארצות הברית. ב-7 בספטמבר 2008 הודיע הממשל האמריקאי כי הוא עומד להלאים אותן, כך שבעלי איגרות החוב שלה יקבלו הגנה, צעד חסר תקדים שנועד למנוע קריסה במערכת הפיננסית.
לאחר ההלאמה וכתוצאה ממשבר מחירי הדיור בארה״ב בסוף שנות ה-2000 ותחילת העשור שלאחריו פאני ופרדי העיבו הפסדי עתק לממשלת ארה״ב. אולם, כתוצאה מהתאוששות שוק הנדל״ן בארה״ב והתפקיד המרכזי ששתי חברות אלו משחקות בו (והקטנת נתח הפעילות של חברות פרטיות בתחום כתוצאה מהמשבר בשוק הדיור), נכון לשנת 2018 החברות החזירו לאוצר הפדרלי את כל הפסדיהן, בנוסף לרווחים של כמאה מיליארד דולר. באופן עקרוני הממשל האמריקאי מצדד בהפרטה מחדש של שתי החברות אך באופק לא נראית הסכמה בקשת הפוליטית למנגנון שיאפשר זאת.
היסטוריה

פאני מאי נוסדה כסוכנות ממשלתית אמריקאית בשנת 1938 כחלק מתוכנית הניו דיל של הנשיא פרנקלין דלאנו רוזוולט וכדי לספק מימון מזומן לשוק המשכנתאות. במשך 30 השנים הראשונות לקיומה החזיקה פאני מאי במונופול על שוק המשכנתאות המשני בארצות הברית.
בשנת 1968 הפכה פאני מאי לחברה פרטית, זאת כדי להסיר את פעילותה מן התקציב הלאומי. פאני מאי הפסיקה לשמש כבטוחה למשכנתאות שנתנו על ידי הממשלה ואחריות זו הועברה ל"התאחדות המשכנתאות הלאומית הממשלתית" (אנגלית: Government National Mortgage Association), אשר כינוייה "ג'יני מאי" (אנגלית: Ginnie Mae).
ביום ראשון ה-07/09/2008 החברה הולאמה על ידי ממשלת ארצות הברית בעקבות קריסתה בגלל משבר הסאב פריים.
עסקים

מקור ההכנסה העיקרי לפאני מאי הוא בדמי בטוחה שהיא גובה על הלוואות שהיא מבטיחה בשטרות חוב המובטחות במשכנתאות. משקיעים הרוכשים את שטרות החוב משלמים לפאני מאי את דמי הבטוחה בתמורה לכך שהיא נוטלת על עצמה את סיכון האשראי. במילים אחרות, פאני מאי מבטיחה כי הסכום הנקוב בשטר והריבית על ההלוואה ישולמו למחזיק השטר, במועד הפירעון הנקוב, ללא קשר לשאלה האם נוטל המשכנתה החזיר את ההלוואה.
שוק המשכנתאות האמריקאי, בשונה ממדינות רבות בעולם, מאופיין בריבוי משכנתאות ארוכות טווח (בדכ״ל ל-30 שנה) בריבית קבועה למשך כל תקופת ההחזר. חוסר הוודאות שיוצרת מתן הלוואה בתנאים שאינם משתנים לזמן ארוך כל כך, בעוד שתנאי השוק (אינפלציה וריבית) יכולים להשתנות מהותית במשך תקופה זו מעצימה את חשיבות קיומן של פרדי ופאני מכיוון שהן מספקות מנגנון ביטחונות שמגשר על חוסר הוודאות של הגופים המלווים וכך מאפשר הנפקת משכנתאות בריבית נמוכה יחסית.
יושבי-ראש הבנק הפדרלי לשעבר אלן גרינספן ובן ברננקי הביעו את דאגתם לצורך בהגברת הפיקוח הממשלתי על חברות בחסות ממשלת ארצות הברית, דוגמת פאני מאי, וזאת בגלל גודל נכסיהן הפיננסיים והאמונה בציבור כי ממשלת ארצות הברית ערבה לחברות אלה. "הלאמתן" של פאני מיי ופרדי מק אישרה תפישה זו של ציבור המשקיעים.
הערות שוליים

↑  Krishna Guha, Saskia Scholtes, James Politi: Saviours of the suburbs, Financial Times, June 4, 2008, page 13
| --- | --- |
בקרת זהויות :  NLI: 987007461569105171  BIBSYS: 10081539  BnF: cb11733451v (data)  CiNii: DA14264485  GND: 1079610-1  ISNI: 0000 0001 2150 6068  LCCN: n50001042  NKC: ko2011403014  NLA: 35078360  SNAC: w6555s9j  Trove: 820092  VIAF: 124301759   WorldCat (עם VIAF): 124301759
סאל גסטון מדסין

| --- | --- |

 מיקום:  מונקו פונטוויל, מונקו
 קואורדינטות:  43°43′39″N 7°24′56″E﻿ / ﻿43.72760556°N 7.41561389°E﻿ / 43.72760556; 7.41561389
 תקופת הפעילות:  1985–הווה (כ־39 שנים) 
 שופץ:  2015
 הורחב:  2016, 2021
 משטח:  פרקט
 קבוצות:  מונקו
 מושבים:  4,600
 אתר רשמי
  מפת מיקום  מפה מפורטת   (למפת מונקו מוגדלת) מונטה קרלו אצטדיון לואי השני ארמון מונקו צרפת הים התיכוןסאל גסטון מדסין (למפת מונקו רגילה) מונטה קרלו אצטדיון לואי השני ארמון מונקו צרפת הים התיכוןסאל גסטון מדסין   he tabBackground:;tabBorder:#aaa;defaultTab:0;
 
סאל גסטון מדסין (בצרפתית: Salle Gaston Médecin או Salle Omnisports) הוא אולם ספורט בפונטוויל, מונקו. הוא משמש לאירוח משחקי כדורסל, כדורעף וכדוריד ותחרויות ג'ודו, סיף, הרמת משקולות והתעמלות. האולם הוא חלק ממתחם הספורט אצטדיון לואי השני, והוא בבעלות מועדון הספורט AS מונקו.
מאז ההרחבה האחרונה של האולם ב-2021 על מנת שיוכל לארח משחקי יורוליג, הוא יכול להכיל 4,600 איש. הזירה משמשת בעיקר את קבוצת הכדורסל של מונקו, המשחקת בליגת העל הצרפתית בכדורסל והיורוליג.
היסטוריה

הזירה נפתחה בשנת 1985 בנוכחות רנייה השלישי, נסיך מונקו, ונקראה על שמו של גסטון מדסין, ספורטאי מונגסקי שהתחרה במשחקים האולימפיים בפריז 1924 ואמסטרדם 1928 ונפטר ב-1983. האולם עבר שיפוץ בין 2014 ל-2015 והורחב ב-2016 וב-2021.
הערות שוליים

↑  Monaco jouera en Euroligue dans sa salle Gaston-Médecin, ל'אקיפ (בצרפתית)
ערך זה הוא קצרמרבנושא אצטדיונים ומתקני ספורט ובנושא כדורסל. אתם מוזמנים לתרום לוויקיפדיה ו.
חיים קורן (רב)

| --- | --- |
אין תמונה חופשית
 לידה:  ה'תרי"ג גריידינג
 פטירה:  כ"ח באדר ה'תש"א (בגיל 88 בערך)
 תחומי עיסוק:  רבנות הלכה כללי פסיקה
 תפקידים נוספים:  ראש ישיבה
 חיבוריו:  שו"ת תו חיים
 
הרב חיים קורן (תרי"ג, 1853 – כ"ח אדר ה'תש"א, 5 במרץ 1941) היה רבן של ירמולינצי (אנ') ווערבאוויץ שבאימפריה הרוסית, ראש ישיבה ומחבר שו"ת תו חיים.
ביוגרפיה

נולד בשנת תרי"ג לאביו רבי יעקב קורן, שהיה רב בעיר בגריידינג. בשנת תרמ"ג נתמנה לרבה של יארמלינץ, ועמד בראשות הישיבה המקומית.
בשנת תרפ"ב, היגר בעקבות חתנו ובתו לארצות הברית, התיישב בברוקלין בקהילת אגודת אנשי מעמד שבניו יורק ועמד בראשות ישיבה בעיר.
ספרו, שו"ת תו חיים יצא לאור בשנת תרפ"ח, בניו יורק, עם הסכמות מהרב אברהם בנימין קלוגר, בנו של הרב שלמה קלוגר. בספרו כתב רשימה ארוכה של כללי פסיקה שברר על פי הש"ס והפוסקים. הרב מנחם מנדל שניאורסון שהתרשם מהכללים, הדפיס אותם כהקדמה לכרך י' של מהדורה חדשה של שדי חמד "לשלמות הדבר ולתועלת המעיינים".
בשנת תש"ס הודפסו בכתב העת 'זכור לאברהם' הערות שלו על שו"ת "עצי לבנון", של הרב יהודה ליב צירלסון שכתב בשולי הגיליון בעת שלמד בספר.
השקפותיו

בהקדמה לספרו האריך לבאר את חשיבות הלימוד הלכה למעשה, שהוא עיקר הלימוד, והביע צער על כך שבדורנו לימוד זה נזנח, ובמקומו לומדים גמרא בעיון.
הערות שוליים

↑  זכור לאברהם - תש"ס-תשס"א, כרך א, עמ' שטו
↑  Verbovets is a small town located in southern Ukraine, kehilalinks.jewishgen.org
↑  אוצר הרבנים, עמ' 129
↑  הרב חיים קורן, תו חיים, הסכמות
↑  הרב חיים קורן, תו חיים, הקדמה
| --- | --- |
בקרת זהויות :  NLI: 987007511769505171  VIAF: 308281112   WorldCat (עם VIAF): 308281112
Batman: The Telltale Series

Batman: The Telltale Series (בתרגום חופשי לעברית: באטמן: סדרת משחקי טלטייל) הוא משחק וידאו מתמשך מסוגת ההרפתקאות-פעולה. המשחק פותח והופץ על ידי חברת "Telltale Games" (אנ'), ויצא לאנדרואיד, iOS, ‏OS X, ‏Microsoft Windows, ‏PlayStation 3, ‏Xbox 360, ‏PlayStation 4, ו-Xbox One. המשחק כולל חמישה פרקים בעלי עלילה ייחודית, אשר מושפעת מחוברות הקומיקס של באטמן, ואין לה שום קשר עם העיבודים הקודמים שנעשו לדמות.
משחקיות

במשחק, השחקן משחק הן את דמותו של באטמן והן את האלטר-אגו שלו, המילארדר ברוס ויין. המנכ"ל של "Telltale Games", קווין ברונר, הצהיר כי זמן המשחק יהיה מפוצל במידה שווה בין שתי הדמויות, אם כי יהיו מצבים במהלך המשחק שבהם על השחקן יהיה לבחור האם לבצע פעולה מסוימת כברוס ויין או דווקא כבאטמן. על פי החברה, עלילת המשחק מציעה פרשנות חדשה לדמותו של באטמן בעידן המודרני, ללא קשר לעיבודים הקודמים שנעשו לדמותו. לדברי ברונר, המשחק מתקיים מספר שנים לאחר שויין החליט להפוך באטמן, מה שנותן להם גמישות בכתיבת המשחק ובאפשרות שלהם לתת לשחקן קצת שליטה על איך שירצה לשחק את הדמות ללא קשר לעלילה שמסביב. בדומה למשחקים קודמים של החברה, המשחק הנוכחי כולל אף הוא עלילה בעלת נרטיב אינטראקטיבי, ומאפשר לשחקן לבחור את הבחירות שלו מתוך מכלול האפשרויות הניתנות לו ולהשפיע על עלילת המשחק בהתאם לבחירותיו. בנוסף, המשחק כולל קטעים בהם על השחקן יהיה להגיב תוך זמן קצר, דבר שלעיתים יוביל להתפתחויות משמעותיות על המשך העלילה. לראשונה, המשחק כולל אף קטעי חקירה, מה שמאפשר לשחקן להשתמש במיומנויות הבלשיות של באטמן על מנת לקדם את העלילה.
לראשונה, המשחק גם מציג תכונה חדשה הנקראת "Crowd Play" ("משחק הקהל"), שזמינה הן בגרסת המחשב והן בגרסת הקונסולות. תכונה זו מאפשרת לציבור הגיימרים לצפות במשחק בזמן אמת דרך השרתים של "Telltale Games" ואף להשתתף באופן פעיל בתהליך קבלת ההחלטות של השחקן דרך קוד מיוחד שהם מקבלים בזמן שהשחקן המשחק את המשחק מפעיל את התכונה הזו.
פרקים

למשחק ישנם חמישה פרקים, שהופצו בהפרשים של כחודש זה מזה:
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "Realm of Shadows" ("ממלכת הצללים") | קנט מוודל | זאק קלר, פטריק קווין דיי, שאנון אינגלס, ניקול מרטינז וג'יימס וינדלר | 2 באוגוסט 2016 |
ברוס ויין נקלע לתסבוכת ונחשף לזעם הציבורי לאחר שמופצות שמועות כי משפחתו הייתה מעורבת עמוק בעולם התחתון של גות'האם. במקביל, באטמן רודף אחר הבוס הראשי של העולם התחתון של גות'האם, קרמיין פאלקון.
| 2 | 2 | "Children of Arkham" ("הילדים של ארקהם") | ג'ונתן סטאודר | ג'יימס וינדלר, פטריק דיי, אנדרו הנסון, שאנון אינגלס ומייגן תורנטון | 20 בספטמבר 2016 |
ברוס ויין מתחיל לחקור את ההיסטוריה המשפחתית שלו, אך במקביל, חבר ישן שהכיר הופך את עורו והופך ליריב קטלני.
| 3 | 3 | "New World Order" ("סדר עולמי חדש") | ג'ייסון פייק | ניקול מרטינז, מרדית' איינסוורת', פטריק קווין דיי וג'סיקה קראוזה | 25 באוקטובר 2016 |
בזמן שברוס ממשיך להיות מושם ללעג ולקלס על ידי העיתונות והתקשורת, באטמן חוקר את סוגיית "הילדים של ארקהם", אשר לאט לאט עולים לשלטון.
| 4 | 4 | "Guardian of Gotham" ("מגינה של גות'האם") | מארק דרוסטה | אריק סטירפ, פטריק קווין דיי, שאנון אינגלס ולוק מקמולן | 22 בנובמבר 2016 |
לאחר שברוס נכלא ב"ארקהם אסיילום", הוא מתחבר אל אסיר מסתורי המכנה את עצמו "ג'ון דו" ולומד ממנו את סודה של ליידי ארקהם, מנהיגתם הבלתי מעורערת של "הילדים של ארקהם".
| 5 | 5 | "City of Light" ("עיר האורות") | קנט מוודל | מגאן תורנטון, מרדית' איינסוורת' וג'יימס וינדלר | 13 בדצמבר 2016 |
באטמן נלחם מול ליידי ארקהם בקרב הסופי אשר עתיד להשפיע על גות'האם.
פיתוח

ברונר הצהיר כי המשחק יהיה דומה בטון האפל שלו למשחקים הקודמים שלהם - "The Wolf Among Us" ו"המתים המהלכים". בנוסף, "Telltale Games" עדכנו את מנוע המשחק שלהם על מנת להגיע לתוצאות המקסימליות והמשופרות ביותר שלהם.
ביקורת

המשחק קיבל בעיקר ביקורות חיוביות מהמבקרים, ששיבחו את המנוע המשחק המחודש והמשופר, את קטעי הפעולה והטון האפל והבוגר של המשחק. עם זאת, הביקורות עבור עלילת המשחק וכן נושאים טכניים במהלך המשחק היו מעורבות.
| ציוני סקירה> פרק | ציוני סקירה> Metacritic |
| --- | --- |
פרק ראשון: "Realm of Shadows" ("עולם הצללים"): 74 (PC) 70 (PS4) 65 (XONE)
פרק שני: "Children of Arkham" ("הילדים של ארקהם"): 73 (PC) 66 (PS4) 83 (XONE)
פרק שלישי: "New World Order" ("סדר עולמי חדש"): 73 (PC) 74 (PS4) 73 (XONE)
פרק רביעי: "Guardian of Gotham" ("מגינה של גות'האם"): 73 (PC) 73 (PS4) 75 (XONE)
פרק חמישי: "City of Light" ("עיר האורות"): 75 (PC) 67 (PS4) 76 (XONE)
ביקורת > פרק ראשון: "Realm of Shadows" ("עולם הצללים")

האתר "Metacritic" נתן לגרסת ה-PC ציון של 74/100, על סמך 39 ביקורות, לגרסת ה-PS4 את הציון 70/100 על סמך 22 ביקורות ולגרסת ה-XONE את הציון 65/100 על סמך 15 ביקורות.
ביקורת > פרק שני: "Children of Arkham" ("הילדים של ארקהם")

האתר "Metacritic" נתן לגרסת ה-PC ציון של 73/100, על סמך 10 ביקורות, לגרסת ה-PS4 את הציון 66/100 על סמך 13 ביקורות ולגרסת ה-XONE את הציון 83/100 על סמך 8 ביקורות.
ביקורת > פרק שלישי: "New World Order" ("סדר עולמי חדש")

האתר "Metacritic" נתן לגרסת ה-PC ציון של 73/100, על סמך 11 ביקורות, לגרסת ה-PS4 את הציון 74/100 על סמך 11 ביקורות ולגרסת ה-XONE את הציון 73/100 על סמך 7 ביקורות.
ביקורת > פרק רביעי: "Guardian of Gotham" ("מגינה של גות'האם")

האתר "Metacritic" נתן לגרסת ה-PC ציון של 73/100, על סמך 11 ביקורות, לגרסת ה-PS4 את הציון 73/100 על סמך 12 ביקורות ולגרסת ה-XONE את הציון 75/100 על סמך 7 ביקורות.
ביקורת > פרק חמישי: "City of Light" ("עיר האורות")

האתר "Metacritic" נתן לגרסת ה-PC ציון של 75/100, על סמך 14 ביקורות, לגרסת ה-PS4 את הציון 67/100 על סמך 12 ביקורות ולגרסת ה-XONE את הציון 76/100 על סמך 7 ביקורות.
המשך

במהלך יולי 2017 בכנס קומיק-קון, סן דייגו הודיעה "Telltale Games" כי למשחק תצא עונה שנייה אשר תכלול גם היא חמישה פרקים ותיקרא "באטמן: האויב שבפנים", וכי הפרק הראשון של העונה השנייה עתיד לצאת ב-8 באוגוסט 2017, עבור אנדרואיד, iOS, ‏OS X, ‏Microsoft Windows, ‏PlayStation 3, ‏Xbox 360, ‏PlayStation 4, ו-Xbox One. העונה השנייה תתמקד בניסיונותיו של באטמן לסכל את תוכניתו של איש החידות, גאון קרימינלי אשר חזר לגות'האם לאחר היעדרות ממושכת ובנוסף, בניסיונותיו הן של ברוס והן של באטמן להתמודד מול ג'ון דו, אסיר נמלט שברוס פגש במהלך תקופת היכלאו ב"ארקהם אסיילום", בזמן שברוס לא יודע כי זהותו האמיתית של ג'ון דו היא למעשה "הג'וקר". העונה השנייה אמנם מתפקדת כמשחק עצמאי ואינו דורש את העונה הראשונה, אך במידת רצונו של השחקן, הוא יוכל לשלב את הבחירות שבחר בעונה הראשונה אשר יכולות להשפיע באופן משמעותי על קשת העלילה של העונה השנייה.
קולין קאפרניק

| --- | --- |

קאפרניק, 2012
 לידה:  3 בנובמבר 1987 (בן 36) מילווקי, ארצות הברית 
 לאום:  אמריקאי
 עמדה:  קוורטרבק
 גובה:  1.93 מטר
 משקל:  106 קילוגרם
 מספר:  7
 מכללה:  אוניברסיטת נבדה
 דראפט:  דראפט ה-NFL‏ 2011, סן פרנסיסקו 49', סבב 2, מספר 36
 קבוצות כשחקן
 2011 - 2016:  סן פרנסיסקו 49'
 הישגים כשחקן
 שחקן ההתקפה של השנה בליגת המכללות (2008, 2010)  פרשמן השנה בליגת המכללות (2007)  אליפות חטיבת הצפון (2012)
 
קולין ראנד קאפרניק (באנגלית: Colin Rand Kaepernick, נולד ב-3 בנובמבר 1987) הוא שחקן פוטבול לשעבר ופעיל זכויות אדם אמריקאי. הוא שיחק בעמדת הקוורטרבק. עד 2016 שיחק בקבוצת סן פרנסיסקו 49' שבליגת ה-NFL.
ילדותו

קאפרניק נולד במילווקי להיידי רוסו, אז רווקה בת 19. רוסו מסרה את הילד לאימוץ, והוא אומץ על ידי ריק וטרסה קאפרניק. לקאפרניק שני אחים מהמשפחה המאמצת, קייל ודבון. 2 הילדים הנוספים של המשפחה נפטרו בשל דום לב בגיל צעיר, וקאפרניק היה הבן הצעיר של המשפחה, שחייה בפונד דו לאק שבוויסקונסין, עד גיל ארבע, ולאחר מכן קאפרניק למד בבית ספר בקליפורניה.
קריירת מכללות

קאפרניק החל לשחק פוטבול אמריקאי כבר בגיל 8 כשחקן הגנה ובועט. בגיל 9 החל להתאמן על עמדת הקוורטרבק והשלים את מסירותיו הראשונות למרחק ארוך. קאפרניק החל ללמוד בתיכון ע"ש ג'ון פיטמן בסטניסלאוס שבקליפורניה ושיחק כדורסל, בייסבול ופוטבול. קאפרניק נבחר בעונתו הראשונה בליגת התיכונים ל-MVP של מחוז מרכז קליפורניה והוביל את התיכון לניצחון ראשון אי פעם בפלייאוף. קאפרניק המשיך לשחק פוטבול ובייסבול בו זמנית, והתקבל לקבוצת הפוטבול של אוניברסיטת נבדה. בשנת 2007 עלה קאפרניק לעמדת הקוורטרבק הראשון של קבוצת המכללה וכבר במשחקו הראשון השלים ארבעה טאצ'דאונים, 384 יארדים במסירה ו-80 יארדים בריצה. קאפרניק זכה בתואר פרשמן השנה של אגודת האתלטים של מזרח ארצות הברית. בעונתו השנייה בליגת המכללות, הפך קאפרניק לשחקן החמישי בהיסטוריית ליגת המכללות שמוסר מעל 2,000 יארד ורץ מעל 1,000 יארד בעונה אחת. בשנת 2009 עמד קאפרניק לבחירה בדראפט של ה-MLB ונבחר בסיבוב ה-43 על ידי שיקגו קאבס, אך בחר לא לחתום על החוזה ולהמשיך לשחק פוטבול. ב-2010, לאחר 5 עונות בליגת המכללות, בחר קאפרניק להעמיד את עצמו לדראפט ה-NFL של 2011. קאפרניק סיים קריירת מכללות מפוארת שכללה 10,098 יארדים ו-82 טאצ'דאונים.
קריירת ה-NFL

ב-29 באפריל 2011 נבחר קאפרניק רשמית לסן פרנסיסקו 49'. בעונתו הראשונה בקבוצה, היווה קאפרניק מחליף לאלכס סמית', אז הקוורטרבק הראשון של הקבוצה. במשחקי טרום העונה, השלים קאפרניק 24 מסירות מתוך 50 ניסיונות, 257 יארדים ורק 5 איבודי כדור. משחק ה-NFL הראשון של קאפרניק היה במחזור ה-4 (2 באוקטובר) נגד פילדלפיה איגלס. קאפרניק נכנס כמחליף במקום אלכס סמית' למהלך אחד בלבד, ונתן את הכדור לפרנק גור שהתקדם 5 יארד. במשחק שלאחר מכן, השלים קאפרניק את 2 המסירות הראשונות שלו בליגה ומסר 35 יארד, אך בהמשך העונה החמיץ עוד 2 מסירות וסיים את העונה עם 3/5 ו-35 יארד בסה"כ. בסיום אותה עונה, היה שותף קאפרניק לאליפות ה-NFC, אך הקבוצה הפסידה 20-17 בגמר נגד ניו יורק ג'איינטס.
ב-8 באוקטובר 2012, במהלך משחק ליגה נגד ניו יורק ג'טס, השלים קאפרניק את הטאצ'דאון הראשון שלו ב-NFL, לאחר ריצת 7 יארד. קאפרניק פתח לראשונה בהרכב של סן פרנסיסקו 49' ב-19 בנובמבר, בעקבות הפציעה של הקוורטרבק הפותח, אלכס סמית'. קאפרניק השלים 16 מסירות מ-23 ניסיונות ורשם 246 יארדים ו-2 טאצ'דאונים, ללא איבודים בניצחון 32-7 על שיקגו ברס. הקוורטרבק הפותח אלכס סמית' החלים לקראת המשחק הבא של סן פרנסיסקו, אך המאמן ג'ים הארבו החליט לפתוח שוב עם קאפרניק. במשחק שהיה שחזור של פלייאוף 2012, סן פרנסיסקו ניצחה 31-21 וקאפרניק השלים טאצ'דאון במסירה וטאצ'דאון בריצה. לאחר המשחק הזה הודיע ג'ים הארבו כי קאפרניק יהיה הקוורטרבק הפותח של הפורטי ניינרס להמשך העונה. במשחק הפלייאוף הראשון שלו בקריירה, קבע קאפרניק את שיא הליגה לקוורטרבק בריצה (במשחק פלייאוף) לאחר שרץ 181 יארד, בניצחון 45-31 על גרין ביי פאקרס. קאפרניק סיים את המשחק עם 444 יארד ו-4 טאצ'דאונים בסך הכל. במשחק הגמר של ה-NFC, השלים קאפרניק 16 מ-21 מסירות (233 יארד) וטאצ'דאון אחד. קאפרניק הוביל את הפורטי ניינרס בפעם הראשונה בקריירה לסופר בול, שם הפסידה סן פרנסיסקו לבולטימור רייבנס, בתוצאה 34-31. את עונת 2012/13 סיים קאפרניק עם 2,229 יארד ו-136 מסירות מוצלחות מתוך 218 ניסיונות.
קאפרניק פתח את עונת 2013, עונתו השנייה כקוורטרבק פותח, עם שיא קריירה של 412 יארד ו-3 טאצ'דאונים נגד גרין ביי פאקרס. קאפרניק היה הקוורטרבק הראשון של סן פרנסיסקו שעובר את ה־400 יארד במשחק אחד, מאז טים רטאי שעשה זאת ב-10 באוקטובר 2004. 208 יארד מתוך 412 היארדים של קאפרניק הם מסירות לאנקואן בולדין, במשחק הבכורה שלו בקבוצה. קאפרניק היה שותף לעלייתה של הקבוצה לפלייאוף ולאחר מכן לגמר ה-NFC נגד סיאטל סיהוקס. קאפרניק סיים את העונה הסדירה עם 3721 יארדים (524 מהם בריצה) ו-243 מסירות מוצלחות מתוך 416 ניסיונות.
קאפרניק חתם על חוזה לשש שנים בשווי של 126 מיליון דולר. בעונת 2014 השיג 3,369 יארדים במסירה ו-639 בריצה. הקבוצה סיימה במאזן 8-8 ולא העפילה לפלייאוף. במהלך עונת 2015 איבד את מקומו בהרכב הראשון, ולאחר 9 מחזורים הושבת מפעילות עקב פציעה בכתף.